OpenLLM-France/wikimedia huggingface dataset:
# Ligue 1 2007-08
## Màxims golejadors

| Jugador | Gols | Equip |
| Karim Benzema | 20 | Olympique de Lió |
| Mamadou Niang | 18 | Olympique de Marseille |
| Befetimbi Gomis | 16 | AS Saint-Etienne |
| Djibril Cissé | 16 | Olympique de Marseille |
| Fernando Cavenaghi | 15 | Girondins de Bordeaux |
# Lissítxkino

Lissítxkino (en rus: Лисичкино) és un poble de l'óblast de Saràtov, a Rússia, segons el cens del 2010 tenia 99 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Leptoneta leucophthalma

Leptoneta leucophthalma és una espècie d'aranya araneomorfa de la família dels leptonètids (Leptonetidae). Fou descrita per primera vegada l'any 1907 per Eugène Simon.

## Distribució

Aquesta espècie és endèmica d'Espanya. És una aranya cavernícola, i es troba en coves de la província d'Osca i de Lleida.

## Referències

* 1 2 Simon, 1907: Araneae, Chernetes et Opiliones (Première série). Biospeologica. III. Archives de zoologie expérimentale et générale, ser.4, vol.6, n.2, p.537-553 (text íntegre).
* ↑ (anglès) World Spider Catalog: Leptoneta leucophthalma Simon, 1907 en la família Leptonetidae +base de dades
# Leptopelis anchietae

Leptopelis anchietae és una espècie de granota de la família dels hiperòlids que viu a Angola.

## Referències

* Schiøtz, A. & Channing, A. 2004. Leptopelis anchietae. Llista Vermella d'Espècies Amenaçades de la UICN 2006. Consulta: 16 d'abril del 2008.
# Leptopelis fenestratus

Leptopelis fenestratus és una espècie de granota de la família dels hiperòlids que viu a la República Democràtica del Congo.
Està amenaçada d'extinció per la pèrdua del seu hàbitat natural.

## Referències

* Schiøtz, A. 2004. Leptopelis fenestratus. Llista Vermella d'Espècies Amenaçades de la UICN 2006. Consulta: 16 d'abril del 2008.
# Kolbeinagjógv

Kolbeinagjógv [ˈkɔlbainadʒɛgv] és una petita localitat situada a la costa sud-oest de l'illa de d'Eysturoy, a les illes Fèroe. Forma part del municipi de Sjóvar. L'1 de gener de 2021 tenia 19 habitants. Fins al 2011 el seu nom es va escriure de manera oficial Kolbanargjógv.
Kolbeinagjógv està situat a la riba oriental del Tangafjørður, la continuació vers el sud de l'estret de Sundini, a un parell de km cap a l'oest de Strendur, la capital del municipi.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 23 agost 2021]. «Base de dades estadística de les Illes Fèroe»
* ↑ «Bygdanøvn broytt» (en feroès). co2.fo. Arxivat de l'original el 2017-06-26. [Consulta: 19 novembre 2019].
* ↑ «Mapa de les Illes Fèroe» (en danès). Trap Danmark. [Consulta: 19 novembre 2019].

## Vegeu també

* Llista de municipis de les Illes Fèroe
* Llista de túnels de les Illes Fèroe

## Enllaços externs

* Web de l'ajuntament de Sjóvar (feroès)
# Ester Fenoll Garcia

Ester Fenoll Garcia (la Seu d'Urgell, 6 de juny del 1967) és una poetessa i escriptora urgellenca, resident a Andorra.
És llicenciada en Dret, postgrau de Tutela en Persones Adultes per la Universitat de Barcelona i postgrau en dret andorrà per la Universitat d'Andorra. Ha estat gerent de la Fundació Privada Tutelar des de l'any 2007, al mateix temps que presidenta i cofundadora de l'Associació d'afectats d'autisme del Principat d'Andorra (Autea). Fou també vocal de la Federació d'Associacions Andorranes de Discapacitats (FAAD). El 2011 fou nomenada membre permanent del Consell Assessor de Salut i Benestar. L'abril del 2015 fou nomenada Secretària d'Estat d'Afers Socials del Govern d'Andorra.
Com a escriptora ha publicat Esmorzar perfecte, obra amb què va guanyar el premi Grandalla de Poesia, que concedeix el Cercle d'Arts i Lletres de les Valls d'Andorra, i Anticipant octubre, que combina poemes amb fotografia. Posteriorment publicà en castellà Agradezco tu amor pero tengo otros planes. Participa en diverses publicacions periòdiques, entre les quals el Diari d'Andorra, amb la secció “Foc i Lloc".

## Obra

* Esmorzar perfecte. Andorra la Vella: CaixaBank, 2006 (ISBN 978-99920-1-598-8)
* Anticipant octubre. Tarragona: Arola, 2008 (ISBN 978-84-92408-37-5)
* Agradezco tu amor pero tengo otros planes. Andorra: Aloma, 2011 (ISBN 978-99920-66-01-0)

## Premis

* Primer premi en la 6a edició del concurs de Poesia Miquel Martí i Pol atorgat pel Govern d'Andorra
* Finalista del 6è concurs de Poesia Curta de la Universitat Politècnica de Catalunya 2004
* 28à edició del Premi Grandalla de Poesia 2005, amb Esmorzar Perfecte

## Referències

* 1 2 Grau Ribot, Mari Carmen. «Ester Fenoll, la rima a l'executiu». Dona Secret, 01-07-2019. [Consulta: 3 abril 2020].
* 1 2 «El Govern nomena cinc secretaris d'Estat». Govern d'Andorra, 22-04-2015. Arxivat de l'original el 2015-06-20. [Consulta: 20 juny 2015].
* ↑ «Grandalla de Poesia». Cercle d'Arts i Lletres, 30-11-2015. Arxivat de l'original el 2020-09-21. [Consulta: 3 abril 2020].
* ↑ «Ester Fenoll Garcia a AND'Art». Govern d'Andorra, 22-04-2015. Arxivat de l'original el 2020-06-14. [Consulta: 20 juny 2015].

## Enllaços externs

* Bloc d'Ester Fenoll Garcia Arxivat 2015-08-01 a Wayback Machine.
* Ester Fenoll Garcia a AND'Art Arxivat 2020-06-14 a Wayback Machine.
# Mas de la Pubilla

Mas de la Pubilla és una obra del poble de Monnars, al municipi de Tarragona, situada vora la urbanització d'Entrepins i protegida com a Bé Cultural d'Interès Local.

## Descripció

Mas gran amb l'habitual diversificació de volums. Presenta planta baixa i dos pisos, amb teulada a dos aigües. Molt reformat, probablement un estudi a fons detectaria un origen anterior al datat.

## Referències

* ↑ «Mas de la Pubilla». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Mickaël Latour

Mickaël Mathieu Latour (Rueil-Malmaison, 16 de setembre de 1995), és un futbolista professional francès que juga com a volant dret al FC Chambly.

## Trajectòria

Latour va jugar a la base del Paris Saint-Germain abans d'unir-se a la Virtus Entella, club de segona divisió de la lliga italiana en 2014. Va jugar només quatre partits al club, i va sortir al final de la temporada.
L'1 de febrer de 2016, Latour ha signat un contracte de 18 mesos amb el RCD Espanyol, que treballa en l'equip filial a la Segona Divisió B.

## Referències

* ↑ «Virtus Entella, UFFICIALE: preso Mickael Latour dal PSG». [Consulta: 20 març 2017].
* ↑ www.rcdespanyol.com, RCD Espanyol -. «Mickael Latour, nou fitxatge de l'Espanyol B». [Consulta: 20 març 2017].

## Enllaços externs

* Mickaël Latour a BDFutbol
* Mickaël Latour (anglès)
# Milagros Guardia Pons

Milagros Guardia Pons (Maó, 1956) és una historiadora de l’art menorquina.
Llicenciada en Història de l’Art per la Universitat de Barcelona, Milagros Guardia va iniciar la seva tasca docent en aquesta universitat l’any 1980. Els primers anys de la seva trajectòria professional va treballar en diferents publicacions sobre escultura tardoromana i art preromànic i sobre els mosaics de paviment justinianeus de les Illes Balears. Entre 1987 i 1993 va ser conservadora de les col·leccions d’art romànic del Museu Nacional d’Art de Catalunya, des del qual va comissariar les exposicions L'internacionalisme en la gènesi de l'art romànic català (1992) i, amb Immaculada Lorés i Jordi Camps, La descoberta de la pintura mural romànica catalana (1993).
L’any 1992 va presentar la tesi doctoral Los mosaicos de la antigüedad tardía en Hispania. Estudios de iconografía, dirigida per Pere de Palol Salellas. Entre 1996 i 1998 va exercir de cap del Departament d’Història de l’Art i de 2007 a 2012 va coordinar el Màster d’Estudis Avançats en Història de l’Art de la Universitat de Barcelona.
Ha estat professora convidada a diverses universitats i institucions acadèmiques entre les quals destaquen la Universitat Internacional de Catalunya, la Universitat de Girona, la Università degli Studi di Cagliari, la Universitat de Bari, la Università degli Studi di Roma La Sapienza o el Centre d'ètudes supérieures de civilisation médiévale de Poitiers.
Milagros Guardia és directora del grup de recerca Ars Picta que des del 1996 desenvolupa projectes de recerca sobre les tradicions i la transmissió dels models iconogràfics de l'Alta Edat Mitjana fins al Romànic, i elabora un corpus de la pintura romànica pirinenca i la restitució virtual de tots els seus conjunts. També és membre de l'Institut de Recerca de Cultures Medievals (IRCVM), del qual forma part del consell de direcció, i coordinadora del comitè de redacció de la revista SUMMA. Revista de cultures medievals. La seva investigació s’ha especialitzat en l'estudi de la pintura mural i de l’art alt-medieval hispànic, així com en les relacions artístiques entre el món cristià i musulmà. En els darrers anys, les seves investigacions se centren en l'estudi de la pintura altmedieval i romànica a Espanya, particularment en l'anàlisi dels programes iconogràfics, tema sobre el qual ha escrit nombrosos articles i publicacions.

## Referències

* 1 2 3 4 Digitals, Servei de Recursos. «DHAC (Diccionari d'historiadors de l'art català, valencià i balear)». Institut d'Estudis Catalans. [Consulta: 5 març 2022].
* 1 2 3 «Comenzamos el VI Ciclo de Arte Románico con pintura románica de la mano de Milagros Guardia – Museo diocesano Barbastro-Monzón» (en castellà). [Consulta: 5 març 2022].
* ↑ «El descobriment de la pintura mural romànica». MNAC. [Consulta: 5 març 2022].
* 1 2 «Milagros Guardia». Museo del Prado. [Consulta: 5 març 2022].

## Enllaços externs

* Recull de publicacions de Milagros Guardia
# Maslovka

«Maslovka» té aquests significats:
* Maslovka (Valuiki), localitat de l'óblast de Bélgorod, a Rússia
* Maslovka (Rovenkí), localitat de l'óblast de Bélgorod, a Rússia
* Màslovka (Prókhorovka), localitat de l'óblast de Bélgorod, a Rússia
# Metro de Praga

El metro de Praga (en txec Metro v Praze) és una xarxa de ferrocarril metropolità que dona servei a Praga, República Txeca. Actualment el metro comprèn tres línies amb 57 estacions entre totes tres, i consisteix d'una xarxa de trànsit de 59,4 quilòmetres de llarg És el mitjà més ràpid per la ciutat i donà servei a 589,2 milions de passatgers el 2012.

## Història

* 1898: Primera proposta de construir un tramvia subterrani a Praga, per part de Ladislav Rott.
* 1926: Primer projecte detallat d'un sistema de metro per a Praga de Vladimír List i Bohumil Belada.
* 6 de gener de 1966: La construcció del tramvia subterrani comença al voltant de l'actual línia C.
* 9 d'agost de 1968: El govern pren la decisió de construir un sistema de metro real en lloc d'un tramvia subterrani.
* 9 de març de 1974: La primera secció de la línia C obre amb un total de 9 estacions.
* 12 d'agost de 1978: La línia A obre amb una secció de 7 estacions.
* 7 de novembre de 1980: El sector sud de la línia C obre amb 4 estacions noves.
* 19 de desembre de 1980: La línia A s'estén amb 3 estacions noves.
* 2 de novembre de 1985: S'obre la primera secció de la línia B.
* 26 d'octubre de 1988: Una extensió de la línia B s'obre amb 3 noves estacions.
* 22 de febrer de 1990: 12 estacions amb noms d'ideologia comunista en canvien per a esdevenir políticament neutrals.
* 22 de novembre de 1990: Una extensió s'obre cap a l'est de la línia B amb quatre estacions més.
* 11 de novembre de 1994: Una altra extensió occidental de la línia B estrena cinc estacions.
* 4 de febrer de 1996: S'empren per primera vegada els trens de sèrie 8171M regularment a la línia C.
* 8 de novembre de 1998: S'obre una nova extensió de tres estacions de la línia B.
* 13 i 15 d'agost de 2002: Les fortes inundacions que colpegen Praga inunden 19 estacions.
* 22 de març de 2003: Les dues darreres estacions són obertes després de les inundacions.
* 8 de maig de 2008: S'obre una nova extensió septentrional a la línia C, amb tres estacions. Střížkov, Prosek i Letňany són les estacions més recents del Metro de Praga.

## Línies

El Metro de Praga comprèn les tres línies següents:
| # | Nom | Obertura | Llargada | Estacions |
| A | Línia A (Linka A) | 1978 | 17,1 km | 17 |
| B | Línia B (Linka B) | 1985 | 25,6 km | 24 |
| C | Línia C (Linka C) | 1974 | 22,4 | 20 |
| | Total: | | 59,4 km | 57 (Estacions de transferència comptades com a dues) |
| # | Nom | Observacions |
| D | Línia D (Linka D) | connectaria el centre amb la part meridional |
| E | Línia E (Linka E) | |

## Enllaços externs

* Metro de Praga (anglès)

## Referències

* ↑ History (anglès)
* ↑ dpp.cz > Company profile (anglès)
# Mixquiahuala

Mixquiahuala és un municipi de l'estat d'Hidalgo. Mixquiahuala de Juárez és el cap de municipi i principal centre de població d'aquesta municipalitat. Aquest municipi és a la part occidental de l'estat d'Hidalgo. Limita al nord amb el municipi de El Chilcuauhtla, al sud amb Tezontepec de Aldama i Tetepeango, l'oest amb Tezontepec de Aldama i a l'est amb Progreso de Obregón.

## Vegeu també

* Municipis d'Hidalgo

## Referències

* ↑ Monografia municipal de Mixquiahuala Arxivat 2017-12-09 a Wayback Machine. (castellà)
# Menecme de Naupacte

Menecme (grec antic: Μέναιχμος, llatí: Menaechmus) fou un escultor de l'antiga Grècia nascut a Naupacte. Va florir suposadament entorn de l'any 500 aC.
Va fer, juntament amb Soides, l'estàtua de vori i or d'Àrtemis que Pausànias diu que va veure al temple de la deessa a Patres, on havia estat portada de Calidó per August. L'estàtua representava a la deessa corrent, en actitud de perseguir. Probablement els dos escultors eren contemporanis de Cànac de Sició el vell i Cal·ló d'Egina.
Plini el Vell esmenta un escultor del mateix nom autor d'estàtues criselefantines, que se suposa que va ser el mateix personatge, i diu que va fer un grup d'estàtues de les quals destacava un vedell premut amb un genoll i amb el cap enrere a punt de ser sacrificat. Afegeix que Menecme va escriure una obra sobre el seu art. En canvi, és menys probable la seva identificació amb el Manecme de Sició autor de περὶ τεχνιτῶν o Σικυωνιακά i d'una història d'Alexandre el Gran, i del qual la Suda diu que va florir al final del segle iv aC i començaments del segle iii aC.

## Referències

* ↑ Menaechmus and Soidas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1029
# Michael Hester

Michael Hester (Nova Zelanda, 2 de maig del 1972), és un àrbitre de futbol neozelandès. Hester és àrbitre internacional FIFA des de 2007. Fins ara ha dirigit partits en grans esdeveniments com els Jocs Olímpics d'Estiu de 2008 o la Copa Confederacions 2009. El febrer del 2010 va ser assignat per arbitrar al Mundial 2010.

## Referències

* ↑ «Michael Hester - bio» (en anglès). WorldReferee.com, 04-09-2011. Arxivat de l'original el 2015-04-04. [Consulta: 9 juny 2024].
* ↑ «NZ referees selected for football World Cup» (en anglès). Stuff, 06-02-2010. [Consulta: 9 juny 2024].
# Meionita

* No s'ha de confondre amb melonita.
La meionita és un mineral de la classe dels silicats, que pertany al grup de l'escapolita. Va rebre el nom del grec μειωυ, menys, en referència a la forma piramidal menys aguda en comparació amb la vesuvianita.

## Característiques

La meionita és un silicat de fórmula química Ca₄Al₆Si₆O$_{24}$CO₃. Cristal·litza en el sistema tetragonal. La seva duresa a l'escala de Mohs es troba entre 5 i 6.
Segons la classificació de Nickel-Strunz, la meionita pertany a «09.FB - Tectosilicats sense H₂O zeolítica amb anions addicionals» juntament amb els següents minerals: afghanita, bystrita, cancrinita, cancrisilita, davyna, franzinita, giuseppettita, hidroxicancrinita, liottita, microsommita, pitiglianoïta, quadridavyna, sacrofanita, tounkita, vishnevita, marinellita, farneseïta, alloriïta, fantappieïta, cianoxalita, balliranoïta, carbobystrita, depmeierita, kircherita, bicchulita, danalita, genthelvita, haüyna, helvina, kamaishilita, lazurita, noseana, sodalita, tsaregorodtsevita, tugtupita, marialita i silvialita.

## Formació i jaciments

Va ser descoberta al mont Somma, al complex volcànic Somma-Vesuvi, a Nàpols (Campània, Itàlia). Tot i tractar-se d'una espècie no gaire habitual ha estat descrita en tots els continents del planeta, inclosa l'Antàrtida. Als territoris de parla catalana ha estat descrita als volcans Pomareda i Roca Negra, a la localitat de Santa Pau, a la comarca de la Garrotxa (Girona).

## Referències

* ↑ «Meionite» (en anglès). Mindat. [Consulta: 6 març 2020].
# Mizozou

Myzozoa és un agrupament dels Alveolata, que s'alimenten a través de la mizocitosi.
Hi ha diverses espècies de Protozoa dins el grup Myzozoa.
De vegades s'ha descrit com un fílum que conté els subembrancaments Dinozoa i Apicomplexa.
També es fa servir el terme "Miozoa".

## Notes

Perkinsus marinus i els Apicomplexa tots dos tenen histones mentre que els dinoflagel·lats sembla que les han perdut.

## Referències

* ↑ Leander BS, Hoppenrath M «Ultrastructure of a novel tube-forming, intracellular parasite of dinoflagellates: Parvilucifera prorocentri sp. nov. (Alveolata, Myzozoa)». Eur. J. Protistol., 44, 1, febrer 2008, pàg. 55–70. DOI: 10.1016/j.ejop.2007.08.004. PMID: 17936600.
* ↑ «Alveolates». Arxivat de l'original el 2020-11-28. [Consulta: 14 juny 2009].
* ↑ Valster RM, Wullings BA, Bakker G, Smidt H, van der Kooij D «Free-living protozoa in two unchlorinated drinking water supplies identified by phylogenic analysis of 18S rRNA gene sequences». Appl. Environ. Microbiol., 75, 14, maig 2009, pàg. 4736–46. DOI: 10.1128/AEM.02629-08. PMC: 2708415. PMID: 19465529.
* ↑ Cavalier-Smith T «Only six kingdoms of life». Proc. Biol. Sci., 271, 1545, juny 2004, pàg. 1251–62. DOI: 10.1098/rspb.2004.2705. PMC: 1691724. PMID: 15306349.
* ↑ «ScienceDirect - European Journal of Protistology : Protalveolate phylogeny and systematics and the origins of Sporozoa and dinoflagellates (phylum Myzozoa nom. nov.)».
* ↑ Gornik SG, Ford KL, Mulhern TD, Bacic A, McFadden GI, Waller RF (2012) Loss of nucleosomal DNA condensation coincides with appearance of a novel nuclear protein in dinoflagellates. Curr Biol pii: S0960-9822(12)01257-2. doi: 10.1016/j.cub.2012.10.036.
# Mizithra

Mizithra (grec, μυζήθρα) és un formatge grec de llet d'ovella i de cabra, tradicionalment sense pasteuritzar. S'elabora amb sèrum de feta i kefalotiri. Té una humitat d'aproximadament el 66% i un contingut de matèria grassa del 15%. En el passat, es penjaven boles de mizithra fora de les cases en llençols de mussolina perquè s'assecaren a l'aire.
Hi ha dues versions; fresc i curat. El primer és suau i el segon, amb forma d'un ou d'estruç, és de textura suau però ferma i sabor picant, com un ricotta salata italià. La varietat curada o més agra es coneix com a Ksinomizithra, del qual el més conegut és el formatge Ksinomizithra Kritis amb Denominació d'Origen Protegida, que és excel·lent per a ratllar. Es menja per postres amb mel, o com mezes amb olives i tomàquet.
A Grècia es fan diversos formatges de sèrum, i els més coneguts: mizithra, anthótiro, manouri i ksinomizithra. A Xipre hi ha un formatge similar a tots dos tipus, fresc o sec, anomenat Anarí (Αναρή en grec).

## Vegeu també

* Ksinomizithra Kritis

## Referències

* 1 2 Mizithra a www.cheese.com (anglès)
# Miquel Blanch

«Miquel Blanch» té aquests significats:
* Miquel Blanch i Coll, llibreter i autor de teatre, contes, narracions i poemes (Banyoles, 1925 - 2000)
* Miquel Blanch i Roig, compositor, pianista i director de cors català (Castellbisbal, 30 d'octubre de 1889 - Barcelona, 11 de setembre de 1936)
* Miquel Blanch (motociclista), pilot de trial català que competí durant la dècada del 1970
# Michael O'Shea (actor)

Michael O'Shea (Hartford, 17 de març de 1906 - Dallas, 4 de desembre de 1973) va ser un actor dels Estats Units. Va començar la seva carrera en el vodevil americà. Entre els seus papers destaca el de parella de Barbara Stanwyck a la pel·lícula Lady of Burlesque. Després dels anys 50 va treballar a la televisió. Es va casar dues vegades, la segona esposa va ser l'actriu Virginia Mayo.

## Filmografia parcial

* Lady of Burlesque (1943)
* Jack London (1943)
* Something for the Boys (1944)
* Man from Frisco (1944)
* The Eve of St. Mark (1944)
* Circumstantial Evidence (1945)
* It's a Pleasure (1945)
* Last of the Redmen (1947)
* Violence (1947)
* Mr. District Attorney (1947)
* Smart Woman (1948)
* The Threat (1949)
* The Big Wheel (1949)
* The Underworld Story (1950)
* Captain China (1950)
* The Model and the Marriage Broker (1951)
* Fixed Bayonets! (1951)
* Disc Jockey (1951)
* Bloodhounds of Broadway (1952)
* It Should Happen to You (1954)
# Mombello Monferrato

Mombello Monferrato és un municipi situat al territori de la província d'Alessandria, a la regió del Piemont, (Itàlia).
Mombello Monferrato limita amb els municipis de Camino, Castelletto Merli, Cerrina Monferrato, Gabiano, Ponzano Monferrato, Serralunga di Crea i Solonghello.
# Momblona

Momblona és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 12 març 2021].
# Monticello (Arkansas)

Monticello és una població dels Estats Units a l'estat d'Arkansas. Segons el cens del 2000 tenia 9.146 habitants.

## Demografia

Segons el cens del 2000, Monticello tenia 9.146 habitants, 3.592 habitatges, i 2.316 famílies. La densitat de població era de 329,1 habitants/km².
Dels 3.592 habitatges en un 32,5% hi vivien nens de menys de 18 anys, en un 42,5% hi vivien parelles casades, en un 18,3% dones solteres, i en un 35,5% no eren unitats familiars. En el 29,3% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,8% tenia menys de 18 anys, un 16,1% entre 18 i 24, un 25,9% entre 25 i 44, un 18,7% de 45 a 60 i un 13,4% 65 anys o més.
L'edat mediana era de 31 anys. Per cada 100 dones de 18 o més anys hi havia 83,5 homes.
La renda mediana per habitatge era de 26.821 $ i la renda mediana per família de 36.615 $. Els homes tenien una renda mediana de 32.029 $ mentre que les dones 21.546 $. La renda per capita de la població era de 16.113 $. Entorn del 14,8% de les famílies i el 20,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monticello». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Monticello». American Fact Finder. Oficina del Cens dels Estats Units, 12-01-2010.
# Monuments romans i romànics d'Arle

Els Monuments romans i romànics d'Arle estan inscrits a la llista del Patrimoni de la Humanitat de la UNESCO des del 1981.
El paquet inclou, a més del centre de la ciutat, en un radi de 65 hectàrees,vuit monuments:
* Amfiteatre
* Teatre
* Forum
* Termes de Constantí
* Les muralles romanes
* Els Aliscamps
* Església de Sant Tròfim
* l'exèdre romà

## Referències

* ↑ Centre, UNESCO World Heritage. «Arles, Roman and Romanesque Monuments» (en anglès). [Consulta: 30 gener 2021].